Diari Oficial de la Generalitat Valenciana


Sumari del DOGV 6079, del 14-08-2009 (2009/9139)

RESOLUCIÓ de 28 de juliol de 2009, de la Sotssecretaria de la Conselleria d'Economia, Hisenda i Ocupació, per la qual es crea un registre auxiliar per a la tramitació específica d'expedients relacionats amb l'exercici de les funcions del Servici Central de Contractació.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6079

Data del DOGV
:   14-08-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/9139


Data del document
:   28-07-2009

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * procediment administratiu
    * registre de documents
    * contracte administratiu

RESOLUCIÓ de 28 de juliol de 2009, de la Sotssecretaria de la Conselleria d'Economia, Hisenda i Ocupació, per la qual es crea un registre auxiliar per a la tramitació específica d'expedients relacionats amb l'exercici de les funcions del Servici Central de Contractació. [2009/9139]  
Per Decret 79/2000, de 16 de juny, del Govern Valencià, es crea la Junta Superior de Contractació Administrativa, i el Servici Central de Contractació exercix les funcions de Secretaria de la Junta i per Ordre de 21 d'abril de 2005, de la Conselleria d'Economia, Hisenda i Ocupació per la qual es desplega el Decret que aprova el Reglament Orgànic i Funcional, s'establixen les funcions del dit Servici.  
El Servici Central de Contractació es troba ubicat en local a banda dels servicis centrals de la conselleria, on es troba la Sotssecretaria, concretament en el carrer Avellanes núm. 14 de la ciutat de València, i la seia gestió implica tramitar expedients de naturalesa molt específica, que generalment van acompanyats de gran quantitat de documentació.  
L'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú disposa que els òrgans administratius portaran un registre general per a l'assentament d'escrits o comunicacions presentats o rebuts en qualsevol unitat administrativa pròpia, i que es poden crear registres auxiliars d'este a fi de facilitar-ne la presentació. Estos registres auxiliars hauran d'instal·lar-se en suport informàtic, i el sistema ha de garantir la integració informàtica en el registre general de les anotacions efectuades en aquells.  
D'altra banda, el Decret 130/1998, de 8 de setembre, del Govern Valencià, de registre d'entrada i eixida de sol·licituds, escrits, comunicacions i documents de l'administració de la Generalitat Valenciana, regula en l'article 2 la creació de registres auxiliars en l'administració dependent de la Generalitat, i assenyala que estos podran crear-se en les unitats administratives de les conselleries quan així ho consideren necessari, tenint en compte el volum o la naturalesa de l'activitat que duguen a terme, o quan la seua absència estiga implicant un nombre rellevant de desplaçaments dels ciutadans des de la dita unitat a les del registre general prèviament existents.  
L'article 2 del decret mencionat en l'apartat anterior, assenyala que l'òrgan competent per a la creació dels registres auxiliars és el secretari general de cada conselleria. La Llei 1/2002, de 26 de febrer, de la Generalitat Valenciana, de Modificació de la Llei 5/1983, de 30 de desembre, del Consell, regula la figura del sotssecretari que assumix les funcions que tenien assignades els anteriors secretaris generals.  
Per tot això, i en virtut del que disposa l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 2 del Decret 130/1998, de 8 de setembre, del Govern Valencià, de registre d'entrada i eixida de sol·licituds, escrits, comunicacions i documents de l'administració de la Generalitat, resolc:  
Primer  
La creació d'un registre auxiliar del Registre General de la Conselleria d'Economia, Hisenda i Ocupació adscrit al Servici Central de Contractació, ubicat al carrer Avellanes, 14 de València, per a la tramitació específica d'expedients relacionats amb l'exercici de les seues funcions.   
Segon  
La instal·lació d'este registre auxiliar es farà en suport informàtic, i el sistema ha de garantir la integració de les anotacions efectuades en el Registre General de la Conselleria d'Economia, Hisenda i Ocupació a què es troba vinculat.  
Tercer  
El registre auxiliar haurà d'ajustar el seu funcionament a la normativa aplicable en la matèria.  
DISPOSICIÓ FINAL  
La present resolució entrarà en vigor el dia 1 d'octubre de 2009.  
De conformitat amb les articles 114 i 115 de la Llei de Règim Jurídic de les Administracions públiques i Procediment Administratiu Comú, contra esta resolució, que no posa fi a la via administrativa, es podrà interposar recurs d'alçada davant del conseller d'Economia, Hisenda i Ocupació, en el termini d'un mes comptat des de l'endemà de la publicació.  
València, 28 de juliol de 2009.- El sotssecretari: José Miguel Escrig Navarro.